המקובל נתנאל שריקי, אחיינו של "הרנטגן" (הרב יעקב איפרגן), כינס סביבו חצר מאמינים שוקקת שמייחסת לו כוחות על־טבעיים בכל הקשור בפריון נשים ובאיתור מנהרות חמאס. לא בכדי זכה שריקי לכינויים "מנהרב" או "רב המנהרות". לדעת מאמיניו, מוצא פיו הביא לקריסת כמה מנהרות בעוטף עזה.

ככל שגדל ציבור המאמינים שלו, כך האמירה עוצמתו האלקטורלית של שריקי ובהמשך תפח כוחו הפוליטי. כך מצא עצמו שריקי במאי 2017 בנסיעת הבכורה של רכבת הגליל — שבין עכו לכרמיאל — כאורחו האישי של שר התחבורה, ישראל כ"ץ.